Christina Ricciová

Životopis

Christina Ricciová sa narodila 12. februára 1980 v Santa Monice v Kalifornii ako najmladšia zo štyroch detí modelky a právnika.
Keď mala osem rokov, sa presťahovali do New Yorku, kde začala vystupovať v televíznych reklamách.
V desiatich rokoch debutovala vo filme Morské víly (1990) v úlohe najmladšej dcéry Cher, vo filme sa objavila aj herečka Winona Ryder.
Po prvom vystúpení získala pozornosť filmových pracovníkov, vďaka čomu sa o rok neskôr objavila v morbídnej komédii Rodina Addamsovcov, v úlohe Wednesday Addamsovej po boku hercov ako príklad Anjelica Hustonová či Raúl Juliá.
V roku 1993, sa zúčastnila natáčania druhej časti úspešnej čiernej komédie Rodina Addamsovcov 2 a o dva roky filmu Casper (1995), ktoré z nej urobili hviezdu detských filmových rolí. Hoci ju kritici nepovažovali za dobrú herečku, publikum malo opačný názor.
Z detských úloh postupne prešla na úlohy dospievajúcich dievčat, napríklad vo filme Všetci moji muži (1998) si zahrala šestnásť ročnú  Dudee, ktorá je skôr neviazaná tuláčka, ktorá toho o živote vie viac, než sa sluší. Kradne z cintorínov urny s popolom, býva u svojho nevlastného brata Billa a spí s každým chlapíkom, ktorého stretne. Za spodobnenie Dudee bola Christina nominovaná na cenu Zlatý glóbus.
V nie príliš úspešnom filme 200 Cigarettes (1999) si zahrala spolu s Kate Hudsonovou. V hororovom filme z 18. storočia Ospalá diera, kde je pripisovaná séria vrážd bezhlavému jazdcovi si Christina zahrala dcéru miestneho boháča po boku herca Johnny Deppa.
Spolu s herečkou Kim Basingerovou sa objavila v thrilleri Dotyk zla (2000), rovnaký rok si ešte zahrala mladú židovskú ženu, ktorá utiekla z Nemecka do Paríža počas druhej svetovej vojny vo filme The Man Who Cried. Zahrala si aj pár dielov v seriály Ally McBealová.
V roku 2003 bola obsadená do filmu Monštrum, kde sa objavila po boku Charlize Theronovej, ktorý opisoval život sériovej vrahyne Aileen Wuornosovej. Film bol nominovaný na Oscara.
Režisér Wes Craven ju v roku 2005 obsadil do filmu Prekliatie kde si zahrala hlavnú úlohu, film však veľmi nezaujal a bol označovaní ako prepadák.
V roku 2006 sa predstavila vo filme Penelope kde si zahrala hlavnú hrdinku s rovnakým menom, ktorá je postihnutá kliatbou a namiesto nosu má prasačí rypák. Vo filme sa predstavila po boku hercov ako Catherine O'Hara, či Reese Witherspoonová. V rovnakom roku, sa objavila aj vo filme V reťaziach či Krajina zatratených.
Po boku Liama Neesona sa objavila vo filme Život po živote (2009) kde hrá mŕtvu Annu ktorá sa so svojím milencom ktorého stvárnil Justin Long zabije v aute.
Predstavila sa aj ako letuška v televíznom seriály Pan Am ako Maggie Ryanová, o rok neskôr (2012) stvárnila Clotilde de Marelleovú vo filme Miláčik, kde očarila po boku herečky Umy Thurmanovej a herca Roberta Pattisona.
V roku 2014 stvárnila Lizzie Bordenovú z filmu Lizzie Borden Took an Ax, ktorý sa odohráva v 18. storočí a Lizzie je jediná podozrivá z vraždy jej rodičov.
V roku 2016 sa Christina objavila spoločne so Susan Sarandon a Sharon Stone vo filme Monthers and Daughters. 
V roku 2018 spoločne s Johnom Cusackom si zahrala v psychologickom thrilleri Distorted. Film získal zmiešané recenzie, ale kritici súhlasili, že Christinin výkon bol najväčším prínosom filmu.
Na svojom konte má Christina 14 cien a 20 nominácií. Vo voľnom čase rada číta a hlavne básne. Zo spevákov uznáva Marilyna Mansona, má jedno dieťa a od roku 2013 je vydatá za Jamesa Heerdegena.